पीएम मोदी की सरकार द्वारा जीएसटी और (आईबीसी) जैसे आर्थिक सुधारों के कारण ही भारत का ‘व्यवसाय करने में आसानी’ के रैंक में सुधार आया है। कारोबारी माहौल में सुधार की वजह से कंपनियों को एआई, रोबोटिक्स, ब्लॉक चेन आदि जैसे बहुत ही विशिष्ट क्षेत्रों में स्थानांतरित करने में मदद मिल रही है। मैनपावरग्रुप इंडिया के अध्यक्ष मनमीत सिंह ने कहा, “हमारे शोध के मुताबिक हजारों की संख्या में होने वाली इस भर्ती का मुख्य उद्देश्य विश्व में नई टेक्नॉलजी के साथ तालमेल बनाए रखने का है। इस तेजी से बदलती टेक्नॉलजी को अपनाने के लिए संस्थानों को प्रशिक्षित लोगों की जरूरत है जो पहले ही दिन से काम करने में सक्षम हो। वांछित व वास्तविक आईटी प्रोफेशनल्स के बीच अभी भी काफी अंतर है जिस वजह से कौशल की कमी एक बड़ी बाधा बनी हुई है।”